บัตรสุขภาพ
หลังจากเป็นพันธมิตรทั้ง ทางธุรกิจและทางสายเลือดของ ธนาคารกสิกรไทย และบริษัทเมืองไทยประกันชีวิต ซึ่งมีผู้ถือหุ้น ใหญ่ คือ ตระกูลล่ำซำ ก็เอิกเกริก เบิกบานกันใหญ่
19 พ.ย. 2557

หลังจากเป็นพันธมิตรทั้ง ทางธุรกิจและทางสายเลือดของ ธนาคารกสิกรไทย และบริษัทเมืองไทยประกันชีวิต ซึ่งมีผู้ถือหุ้น ใหญ่ คือ ตระกูลล่ำซำ ก็เอิกเกริก เบิกบานกันใหญ่ 
สององค์กรทำงานกันอย่างถ้อยทีถ้อยอาศัย ตัวแทนของเมืองไทยประกันชีวิตขายบัตรเครดิตให้กับธนาคารกสิกรไทย ส่วนธนาคาร กสิกรไทยก็ออกบัตรเครดิตร่วม “เมืองไทยสไมล์เครดิตการ์ด” ให้กับลูกค้าที่ถือกรมธรรม์ของเมืองไทยประกันชีวิต
ถือเป็นการร่วมมือที่เวิร์กมาก เพราะเมืองไทยเล่นให้ฐานลูกค้า ที่ถือบัตรเมืองไทยสไมล์คลับให้เปลี่ยนมาถือบัตรเครดิตที่ให้สิทธิประโยชน์ชนิดลูกค้าที่ทำประกันต้องอึ้ง เพราะหากนำเอาบัตรเครดิตนี้ไปใช้ชำระค่าเบี้ยประกันจะได้เงินคืนเข้าบัญชี 0.25% เมื่อใช้บัตรชำระเบี้ยประกัน ได้รับคะแนนสะสม 2 ต่อ ทั้งคะแนนสะสม ในบัตรเครดิตและสไมล์พอยต์ 
ยัง ยังมีอีก ธนาคารกสิกรไทยให้คะแนนเคแบงก์รีวอร์ดพอยต์ 3 เท่า สำหรับยอดใช้จ่ายกลุ่มร้านค้าเพื่อสุขภาพที่เข้าร่วมโครงการ
บัตรเมืองไทยสไมล์เครดิตการ์ด จะมี 4 รูปแบบ คือ Smile, Platinum, Prestige และจะเป็นครั้งแรกที่มีการออกบัตรเครดิต Pink Gold ซึ่งเป็นบัตรระดับ พรีเมียมที่รวมสิทธิประโยชน์สูงสุด ธนาคารตั้งเป้าออกบัตรดังกล่าวไว้ 2 แสนใบ ภายใน 3 ปี 
สำหรับเอกสิทธิ์ทั้งด้านการเงินและประกันที่พิเศษสุดของผู้ถือบัตรเมืองไทยสไมล์เครดิตการ์ด อาทิ เมื่อชำระค่าเบี้ยประกันภัยของเมืองไทยประกันชีวิตผ่านบัตรจะได้รับเงินคืนสูงสุด 0.25% ของค่าเบี้ยประกันภัยที่ชำระโดยไม่จำกัดจำนวนเงิน พร้อมวงเงินประกันภัยอุบัติเหตุระหว่างเดินทาง 820 ล้านบาท